ฉีดยาคุมมาปีกว่าแล้วไม่เคยเป็นประจําเดือนเพิ่งจะมาเป็นเมื่อไม่กี่วันเเล้ว จะเป็นไรไหมค่ะ ฉีดมานานแล้วไม่เคยเป็นเลย
สวัสดีค่ะ การฉีดยาคุมกำเนิดนั้นเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้องดังนั้นเลือดที่ออกมาไม่สม่ำเสมอระหว่างฉีดยาคุมอาจเกิดขึ้นได้ถ้าไม่ต้องการให้มีผลข้างเคียงดังกล่าวหรืออยากให้ประจำเดือนมาตลอดเพื่อป้องกันความสับสน แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นค่ะ